Prijedlog Ugovora

[bookmark: _Hlk125533451]GRAD OSIJEK, Franje Kuhača 9, Osijek, OIB: 30050049642, koga zastupa gradonačelnik Ivan Radić, mag. oec. (u nastavku teksta: Naručitelj)
i
____________________________________________________ OIB: _______________ 
koga zastupa _____________________ (u nastavku teksta: Izvršitelj), 
sklopili su: 
UGOVOR
o izradi projektne dokumentacije za izgradnju 
sportsko-rekreacijskog centra Adica Tenja

Članak 1.
Ovaj ugovor sklapa se na temelju provedenog postupka prikupljanja ponuda za izradu projektne dokumentacije za izgradnju sportsko-rekreacijskog centra Adica Tenja i ponude Izvršitelja broj ____ od _______2024. koja je u navedenom postupku jednostavne nabave odabrana kao najpovoljnija.
Članak 2.
Ovim Ugovorom Naručitelj naručuje, a Izvršitelj se obvezuje izvršiti uslugu izrade kompletne projektno-tehničke dokumentacije za izgradnju sportsko-rekreacijskog centra Adica Tenja na kč. br. 1912/5, 1925 i 1926 k.o. Tenja u svemu prema uslugama opisanim u Projektnom zadatku, što predstavlja sastavni dio ovog Ugovora. 
Ugovorne strane izvršavaju Ugovor u skladu s uvjetima određenim u pozivu za dostavu ponuda, projektnim zadatkom i odabranom ponudom iz članka 1. ovog ugovora.
Članak 3.
Na temelju ovog ugovora, sukladno ponudi iz članka 1. ovog ugovora Izvršitelj je dužan:
- izraditi Idejno rješenje
- izraditi Elaborat zaštite okoliša ukoliko je isti potreban
- izraditi Glavni projekt za sportsko-rekreacijski centar Adica Tenja za potrebe ishođenja građevinske dozvole i Troškovnik
- ishoditi pravomoćnu Građevinsku dozvolu
- izraditi 3D vizualizaciju i Powerpoint prezentaciju
- pružati usluge koordinatora zaštite na radu tijekom izrade projektne dokumentacije
- pružati usluge projektantskog nadzora tijekom predviđenog roka realizacije 
- omogućiti pravovremenu stručnu pomoć i pojašnjenja na upite ponuditelja tijekom provođenja postupka javne nabave za izvođača radova i stručni nadzor.
Geodetsku podlogu osigurava Izvršitelj (Projektant) o vlastitom trošku.
Članak 4.
Cijena usluga iz čl. 3. ovoga ugovora iznosi:

	
	Eura

	+PDV
	
	Eura

	Ukupno:
	
	Eura

	                                      (slovima:)


Navedena cijena je fiksna i nepromjenjiva.
U ugovorenu cijenu su uračunati svi troškovi koji mogu nastati za Izvršitelja prilikom izvršenja ovog Ugovora (troškovi puta, smještaja i dr.) po svim inženjerskim i drugim strukama koje će sudjelovati u izradi predmetnog projekta. 
Članak 5.
Izvršitelj se obvezuje izvršiti usluge u roku od 98 dana od dana potpisa ugovora slijedećom dinamikom: 
· 30 dana za izradu i usuglašavanje varijantnog idejnog rješenja od potpisa Ugovora
· 8 dana za podnošenje zahtjeva za  ishođenje posebnih uvjeta i uvjeta priključenja od odabira idejnog rješenja
· 60 dana za izradu Glavnog projekta, 3D vizualizacije i Powerpoint prezentacije od ishođenja posebnih uvjeta i uvjeta priključenja uključivo podnošenje zahtjeva za građevinsku dozvolu

Projektantski nadzor Izvršitelj je dužan pružati tijekom roka izvođenja radova na izgradnji sportsko-rekreacijskog centra Adica u Tenju.
Rok je bitan sastojak Ugovora. Ukoliko Izvršitelj ne ispuni obvezu u ugovorenom roku, ugovor se raskida po sili zakona te u tom slučaju Naručitelj ima pravo na naplatu jamstva za uredno izvršenje ugovora kao i na naknadu nastale štete, a Izvođač nema pravo potraživati naknadu štete na trošak Naručitelja.
Naručitelj može održati Ugovor na snazi ako nakon isteka roka, bez odgađanja obavijesti Izvršitelja da zahtijeva ispunjenje Ugovora.

Članak 6.
Glavni projekt mora biti cjelovit, izrađen prema važećoj prostorno-planskoj dokumentaciji i projektnom zadatku te u skladu sa važećim zakonima i propisima Republike Hrvatske te dobroj inženjerskoj praksi.
Izvršitelj je dužan usvojiti sve novonastale izmjene u zakonskoj regulativi koje nastanu tijekom izvršavanja izrade glavnog projekta te ih implementirati i uskladiti izrađeni glavni projekt.
Izvršitelj je dužan uzeti u obzir odluke nadležnog tijela koje izdaje dozvole u pogledu izrade glavnog projekta i upravnih postupaka.
Izvršitelj je dužan u postupku ishođenja građevinske dozvole priložiti dovoljan broj primjeraka glavnog projekta za ishođenje građevinske dozvole te ostale priloge koji su potrebni za njezino izdavanje.
Naručitelj će po zaprimanju dokumentacije pregledati dokumentaciju te istu vratiti na doradu ukoliko utvrdi nedostatke.
Izvršitelj se obvezuje postupiti po svim opravdanim primjedbama Naručitelja bez prava na dodatnu naknadu.
Tijekom izrade glavnog projekta, Izvršitelj je obvezan pravovremeno izvještavati ovlaštenu stručnu osobu Naručitelja o fazama razrade projekta, kako bi se eventualne primjedbe pravovremeno otklonile
Izvršitelj nema pravo na nikakvu posebnu/dodatnu naknadu za sva usklađenja izrađene projektne dokumentacije koju bude vršio naknadno odnosno neće imati pravo na nikakvu posebnu/dodatnu naknadu za sva usklađenja izrađene dokumentacije koja bude vršio do donošenja odluke o odabiru u postupku nabave za izvođenje radova.  
Članak 7.
Stručna osoba Naručitelja zadužena za praćenje realizacije ovog ugovora je Marijan Sikavica.
Praćenje realizacije ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, primopredaju usluga, obračun ugovorne kazne i sl.
  Članak 8.
Izvršitelj će ispostavljati račune sljedećom dinamikom:

	RB
	Aktivnost
	Isplata nakon  uspješnog okončanja  postupka/izdavanje pravomoćnog akta 

	1)
	Izrada Idejnih rješenja
	10% ukupne  cijene

	2)
	Izrada Glavnog projekta

	50%  ukupne cijene

	3)
	
Izrada troškovnika, sheme stolarije

	10%  ukupne cijene 

	4)
	Ishođenje pravomoćne  građevinske dozvole 
	20% ukupne  cijene

	5)
	Usluga projektantskog nadzora tijekom predviđenog roka realizacije projekta
	10% ukupne  cijene 




Naručitelj se obvezuje isplatiti Izvršitelju iznos temeljem ispostavljenog računa u roku do 30 dana od dana zaprimanja i ovjere urednog računa od strane ovlaštene osobe Naručitelja na žiro račun Izvršitelja.
Izvršitelj je obavezan izdati elektronički račun i prateće isprave sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18). 
Naručitelj ima pravo prigovora na račun ako utvrdi nepravilnosti te Izvršitelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima

Članak 9.
Ako bilo kada tijekom važenja ovog Ugovora nastanu uvjeti koji Izvršitelju ometaju ili onemogućuju pravovremeno pružanje ugovorene usluge, Izvršitelj je dužan odmah u pisanom obliku obavijestiti Naručitelja o nastanku i vrsti poremećaja te o time prouzročenom ili mogućem kašnjenju i njegovom trajanju. 
Ukoliko krivnjom Izvršitelja dođe do prekoračenja ugovorenog roka ispunjenja pojedine obveze iz članka 5., a Naručitelj zatraži izvršenje obveze sukladno stavku 4. članka 5., Naručitelj ima pravo od Izvođača naplatiti ugovornu kaznu u visini 1% od ukupno ugovorenog iznosa za pojedinu uslugu za svaki dan prekoračenja roka, s tim da sveukupno ugovorena kazna ne može biti veća od 10% (deset posto) od ugovorene vrijednosti pojedine usluge.
Ukoliko ugovorna kazna dostigne maksimalni iznos Naručitelj ima pravo raskinuti ugovor bez štetnih posljedica te aktivirati jamstvo za uredno izvršenje ugovora ili odrediti novi rok izvršenja usluge.
Naručitelj može odbiti ugovornu kaznu od bilo koje dospjele isplate Izvršitelju. Isplata ugovorne kazne neće utjecati na odgovornosti Izvršitelja.
U slučaju ponovnog kašnjenja sa izvršenjem usluge kod novo određenog roka izvršenja, primjenjuju se odredbe o ugovornoj kazni, raskidu ugovora i naplati jamstva za uredno izvršenje ugovora.
Članak 10.
Izvršitelj je dužan u roku od najkasnije 10 (deset) dana nakon potpisa Ugovora Naručitelju predati jamstvo za uredno izvršenje Ugovora u obliku bjanko zadužnice naznačene na iznos od 10% (deset posto) od ukupne ugovorene vrijednosti usluga bez PDV-a.
Neiskorišteno jamstvo Naručitelj će vratiti Izvršitelju nakon uredno izvršenog Ugovora.
U slučaju nedostavljanja jamstva za uredno ispunjenje ugovora nakon proteka od 10 (deset) dana od dana potpisa Ugovora, Naručitelj može raskinuti Ugovor i aktivirati jamstvo za ozbiljnost ponude.
Naručitelj je ovlašten iz jamstva naplatiti sve štete nastale neurednim izvršenjem ugovornih obveza.
Članak 11.
Ukoliko se u toku izvršenja Ugovora utvrdi da Izvršitelj koristi podugovaratelja kojeg nije naveo u ponudi niti za njega dobio naknadnu suglasnost Naručitelja, Naručitelj će jednostrano raskinuti Ugovor i zatražiti naknadu štete koju je pretrpio zbog raskida Ugovora. 
Izvršitelj se obvezuje imenovati glavnog i odgovornog projektanta za izradu glavnog projekta i Naručitelju dostaviti pisani dokaz o tome.

Članak 12.
Glavni projekt dostavlja se Naručitelju u tiskanom i elektroničkom obliku u 6 (šest) primjeraka u CAD-u ili drugom programskom paketu kompatibilnom s dwg formatom.
Izvršitelj je dužan dostaviti 3D vizualizaciju projekta sa uklapanjem u postojeći prostor i Powerpoint prezentaciju rješenja.
Izvršitelj se obvezuje izraditi Troškovnik radova u 2 primjerka, a od toga jedan primjerak sa aktualnim tržišnim cijenama.
Otisnuta i uvezana dokumentacija i digitalna verzija moraju biti identične i trebaju omogućiti da se iz elektroničke verzije po potrebi mogu dobiti i dodatni primjeri dokumentacije u svemu jednaki kao i otisnuti primjerak. 
Digitalna verzija dokumenata mora biti dostavljena u PDF formatu kao jedinstveni dokument. Osim PDF formata digitalni oblik mora biti u otvorenom formatu što znači da sve dokumente mora dostaviti u formi ovisno o kojem se dokumentu radi npr.:
-	Word dokument (otvoren bez postavljenih sigurnosnih zaštita)
-	Excel dokument (otvoren bez postavljenih sigurnosnih zaštita sa svim formulama koje čini osnovni dokument)
-	AutoCAD dokument (otvoren sa svim podlogama koje su korištene, karte, slike i ostale modele)
Naručitelj temeljem ovog ugovora zaprimanjem svakog dokumenta Izvršitelja postaje vlasnik autorskog prava na dokument.
Izvršitelj ne smije bez suglasnosti Naručitelja dostaviti niti dati na uvid trećim osobama bilo koji dokument izrađen temeljem ovog ugovora.
Naručitelj ima pravo jednostrano raskinuti Ugovor ako Izvršitelj ne ispuni preuzete obveze te zatražiti naplatu jamstva za uredno izvršenje ugovora, osim u slučaju nastupa okolnosti iz  članka 9. stavka 2. ovog ugovora.
Članak 13.
Za slučaj eventualnih odstupanja Troškovnika za izvođenje radova na rekonstrukciji kolnika od Glavnog projekta, a koja bi mogla prouzročiti neplanirane troškove po Naručitelja  tijekom rekonstrukcije, bilo po osnovu nastanka više ili naknadnih radova što su prema Zakonu o javnoj nabavi dodatni radovi i/ili novi radovi, za koje je Izvršitelj kao iskusan i stručan projektant znao i/ili je morao znati, te za slučaj svih drugih troškova i šteta prouzročenih nedostacima dokumentacije koja je predmet ovog ugovora, Izvršitelj odgovara Naručitelju neograničeno do visine nastale štete, a odgovorni projektant Izvršitelja do visine nastale štete, a najviše do iznosa osigurane svote iz police osiguranja od profesionalne odgovornosti sukladno propisima nadležne komore. 
Članak 14.
Troškovnik za provođenje postupka javne nabave za izvođenje radova, a koji je izrađen u svemu sukladno Glavnom projektu, mora biti u potpunosti usklađen sa Zakonom o javnoj nabavi, Pravilnikom o dokumentaciji o nabavi te ponudi u postupcima nabave i Uputama o izradi troškovnika te dostavljen u Excel formatu.
Prilikom provođenja postupka javne nabave za izvođenje radova Izvršitelj, kao projektant, se obvezuje biti Naručitelju i sudionicima postupka javne nabave na raspolaganju za pitanja vezana za projektnu dokumentaciju i troškovnik. Prilikom dostavljanja odgovora Izvršitelj je dužan postupati pravovremeno, u skladu s nalozima Naručitelja.

Članak 15.
Ugovorne strane se obvezuju da će eventualne sporove koji mogu proizaći iz ovoga ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga ugovora ugovorne strane ugovaraju nadležnost stvarno nadležnog suda u Osijeku.

Članak 16.
Ovaj ugovor načinjen je u 4 (četiri) istovjetna primjerka, od kojih svaka ugovorna strana zadržava po 2 (dva) primjerka.

Članak 17.
Ugovorne strane potpisom preuzimaju prava i obveze iz ovoga govora.

U Osijeku _______________2024.


	ZA IZVRŠITELJA:
	ZA NARUČITELJA:

	__________________
	GRADONAČELNIK

	
	Ivan Radić, mag. oec.



KLASA:406-09/24-01/90
URBROJ: 2158-1-16-04/3-24-__

